ועדת הכלכלה, כנסת 23, פרוטוקול מספר 83, 2020-10-14 16:52

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת, היום ה-14 באוקטובר 2020, כ"ו בתשרי התשפ"א.

יעקב מרגי: על סדר היום הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 2), התשפ"א-2020.

יעקב מרגי: מי נותן לנו הסבר על התקנות?

יעקב מרגי: משרד התחבורה כאן?

עופר לוי: כן.

עופר לוי: משרד התחבורה כאן.

עופר לוי: אני מבקש שתאשרו את התיקון הלא רחב הזה שעשינו לתקנות.

עופר לוי: אני אחלק את התיקון לשלושה חלקים.

עופר לוי: החלק הראשון הוא תיקון שאני קורא לו תל"ח, כל מיני טעויות וכשלי כתב שנפלו בתקנות הקודמות.

עופר לוי: החלק השני הוא תיקונים והתאמות של נוסח שאינם שינויים מהותיים של ממש.

עופר לוי: החלק השלישי הוא שינויים של ממש שעיקרם הוא בעקבות הדיון בישיבת הוועדה הקודמת ולדעתי הם ארבעה עיקריים.

עופר לוי: החלק הראשון הוא הטלת חובה על מפעיל מסילות הברזל לבדוק שכל מי שנכנס לתחנות נושא אישור.

עופר לוי: החלק השני הוא בקשר לסדרנים.

עופר לוי: ניסחנו נוסח בהתאם להערות שנשמעו בוועדה והן הערות של היועץ המשפטי של הוועדה לעניין הסדרנים, היקף הסמכות שלהם והתפקיד שלהם בכוח.

עופר לוי: החלק השלישי, אולי החשוב מכל, הוא שבעקבות הדיון בוועדה הוספנו מנגנון לוויסות הנוסעים ברכבת הקלה, בדיוק אותו מנגנון כפי שתואר כאן.

עופר לוי: סמכות מנהל המסילות כאשר נודע לו שביום מסוים עלתה הקיבולת על 50 אחוזים וביום שלמחרת הוא ייתן הוראות לפרק זמן שהוא יקבע, הוראות תפעוליות לבעל ההיתר להפעלת הרכבת הקלה, כדי לצמצם את הקיבולת.

עופר לוי: החלק הרביעי שאולי יש בו חשיבות מהותית הוא הרחבת החובה של מפעילי התחבורה הציבורית לפרסם את התקנות ואת חובת שמירת המרחק ועטיית המסכות גם על גבי כלי התחבורה הציבורית.

עופר לוי: אלה הם עדיי, אדוני היושב ראש.

יעקב מרגי: אתה רוצה להוסיף משהו?

יעקב מרגי: בבקשה.

איתי עצמון: כן.

איתי עצמון: כפי שאמר עורך דין עופר לוי, אכן בנוסח הזה של התקנות הוטמעו לא מעט מההערות הרבות שאנחנו בייעוץ המשפטי העברנו לנציגי הממשלה ושהועלו כאן בוועדה בדיון שהתקיים ב-21 בספטמבר.

איתי עצמון: אני באמת מברך, בעיקר על התיקון שנעשה בנושא הסדרנים.

איתי עצמון: אני חושב שעכשיו, כפי שחברי הוועדה ייווכחו לראות, ההוראה הזאת הרבה יותר סבירה ועולה בקנה אחד עם מושכלות היסוד של סמכויות פיקוח.

איתי עצמון: מעבר לכך לדאבוני נותרו עדיין כמה סוגיות שדורשות ליבון ואני אעיר את ההערות האלה במהלך הקראת התקנות.

יעקב מרגי: ניגש להקראה ולאחר מכן נפתח דיון על התקנות.

יעקב מרגי: בבקשה.

איתי עצמון: אני כן אמר שהעברנו נוסח משולב - ואני מניח שהוא נמצא בפני חברי הכנסת - בו מוטמעים התיקונים ב"עקוב אחר שינויים" שעכשיו מציעה הממשלה בתוך גוף התקנות שכבר אושרו.

עופר לוי: להבא תכתב גם אותנו.

איתי עצמון: אני חושב שהיה ראוי שאתם תכינו ותעבירו לוועדה.

עופר לוי: מחשש קורונה העברנו רק למשרד הבריאות.

טל פוקס: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 2), התשפ"א-2020 בתוקף סמכותה לפי סעיפים 4, 8, 12, 23 עד 25 ו-27 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (להלן – החוק) ובאישור ועדת הכלכלה של הכנסת ולאחר שהתקיים האמור בסעיף 4(ד)(2)(א) לחוק, מתקינה הממשלה תקנות אלה:

איתי עצמון: לא צריך את "ולאחר שהתקיים האמור וכולי".

איתי עצמון: זה או באישור ועדה או לאחר שהתקיים האמור.

איתי עצמון: אנחנו נראה אם הוועדה תאשר ולפי המצב נתאים את הנוסח.

טל פוקס: נכון.

טל פוקס: בתקנות סמכויות מיוחדות להתמודדות עם נגף הקורונה החדש (הוראת שעה) (הגבלת פעילות בתחום התחבורהׂ), התש"ף-2020 (להלן - התקנות העיקריות) בתקנה 1 –

"אוטובוס" יבוא: ""אדם עם מוגבלות – כהגדרתו בסעיף 5 לחוק שוויון זכויות לאנשים עם מוגבלות, התשנ"ח-1998.

מקום" יבוא: ""בעל היתר" – בעל היתר להפעלת מסילת ברזל מקומית כמשמעותו בפקודת מסילות הברזל".

מיוחדת" יבוא: ""הסעה מיוחדת", "רכבת ארצית" ו-"רכבת מקומית" – כהגדרתן בהגדרה "תחבורה יבשתית" שבחוק.

מיוחדת" יבוא: בהגדרה "מפעיל כלי תחבורה יבשתית" –

במקום פסקה  יבוא: "(2) מפעיל מסילת ברזל ארצית".

במקום פסקה  יבוא: "(3) בעל היתר".

יבשתית" יבוא: ""מפעיל מסילת ברזל ארצית" – כמשמעותו בפקודת מסילות הברזל".

לאוטובוסים" יבוא: ""קו שירות לאוטובוסים" – מסלול הסעה של אוטובוס ציבורי, שבו כל נוסע משלם בנפרד, שקבועות בו תחנות להעלאת נוסעים ולהורדתם, כפי שנקבע ברישיון הקו".

יעקב מרגי: זאת תקנה 1, סעיף ההגדרות.

איתי עצמון: אלה בעיקר התאמות טכניות בעקבות התייחסויות.

יעקב מרגי: יש התייחסות להגדרות?

יעקב מרגי: אין התייחסות להגדרות.

יעקב מרגי: נצביע בסוף כאשר יגיעו כל חברי הכנסת.

טל פוקס: תיקון תקנה 2 בתקנה 2 לתקנות העיקריות –

טל פוקס: במקום "בשים לב, בין השאר, למניעת הדבקה" יבוא "לשם מניעת הדבקה".

טל פוקס: אלה היו התיקונים של תקנה 2.

איתי עצמון: ומה ההסבר המהותי?

יעקב מרגי: תסבירי לנו את תקנה 2.

יעקב מרגי: מי אמור להסביר את התקנה?

עופר לוי: זה בדיוק הטמעת ההערות של איתי.

יעקב מרגי: אני מבקש להסביר לנו את התקנה.

עופר לוי: התקנות נועדו לשם הגנה על בריאות הציבור.

עופר לוי: הנוסח הקודם, המשפט "ובין היתר" היה לפני הנושא של הגנת בריאות הציבור ועכשיו אנחנו דייקנו את הנוסח והנוסח כרגע הוא שהתקנות האלה נועדו לשם הגנה על בריאות הציבור ושיקולים נוספים של המפקח יהיו בין היתר גם הפריסה הגיאוגרפית ושיקולים אחרים.

עופר לוי: אלה ההתאמות שבנוסח.

איתי עצמון: אני רוצה להתייחס לתקנה.

איתי עצמון: אני קודם כל אסביר בצורה ברורה על מה מדובר.

איתי עצמון: מדובר על הוראות שהרגולטורים בתחום התחבורה – מפקח על התעבורה והמנהל לעניין מסילות ברזל – חייבים לתת למפעילים של התחבורה הציבורית לשם מניעת התפשטות נגיף הקורונה.

איתי עצמון: אני כרגע לא מתייחס לדיוק שהיה יותר לשוני כדי להבהיר שההוראות האלה הן רק לשם מניעת התפשטות נגיף הקורונה ולא הוראות כלליות.

איתי עצמון: אבל אני רוצה להסב את תשומת לב חברי הכנסת לשתי נקודות.

איתי עצמון: הנקודה הראשונה היא שכאן לפי התקנות האלה חובה לתת הוראות כאלה למפעילים ויכול להיות שלא יהיה צורך לתת הוראות כאלה.

איתי עצמון: האם מדובר למשל על הוראות שעניינן צמצום התדירות של הקווים?

איתי עצמון: אני חושב שכולנו שמענו בין היתר בתקשורת על הקשיים המשמעותיים שצמצום התדירות יצר למשתמשים בתחבורה הציבורית.

איתי עצמון: השאלה השנייה היא מדוע יש חובה לתת הוראות כאלה.

איתי עצמון: יכול להיות שנכון יותר לכתוב שהמפקח על התעבורה והמנהל לעניין מסילות ברזל רשאים, יהיו רשאים לתת הוראות ככל שיהיה צורך בכך, בין היתר לשם התאמת השירות להגבלות שיוטלו באותה תקופה.

איתי עצמון: מה שכתבתם כאן כרגע זה שחובה לתת הוראות.

עופר לוי: מבחינת הרגולטור ומבחינת הגמישות הרגולטורית שלי, בוודאי הייתי מעדיף שזאת תהיה סמכות שברשות אבל מאחר שלפי החוק העיקרי הסמכות היא סמכות של הממשלה והרגולטור, המפקח והמנהל, בסך הכול מיישמים את הנחיות הממשלה, הם נותנים הוראות בעקבות ההוראות של הממשלה ולכן ברגע שהממשלה מורה, הסמכות שלהם הופכת לסמכות חובה.

עופר לוי: מעבר לכך, גם כשאתה מדבר על קשיים כאלה ואחרים שנופלים בהפעלת התחבורה הציבורית, ברגע שהמפקח או המנהל יכולים – כמו שניתן עכשיו – לתת הוראה להפעיל לדוגמה את התחבורה הציבורית ב-100 אחוזי היקף התחבורה הציבורית בקיבולת של 50 אחוזים בהתאם לתקנות.

עופר לוי: גם הוראת חזרה לשגרה, כאילו חזרה לשגרה במסגרת התקנות האלה, כמובן בשים לב לצורך העיקרי שנובע מהתקנות שהוא שמירה על בריאות הציבור, זאת גם הוראה.

איתי עצמון: אבל אם אתה אומר שיהיו 100 אחוזי תדירות, איזה הוראות נותנים לעניין מהלך קווי השירות, לוחות הזמנים להפעלת הקווים, מועדי תחילת הנסיעות?

תמר זנדברג: לדוגמה, אין בשבת תחבורה ציבורית ושהיא מסתיימת ב-8:00 בערב.

תמר זנדברג: לא בשבת, בזמן השבת, אלא ביום שישי.

בועז טופורובסקי: מתוקף הסעיף הזה הגבלתם את התחבורה הציבורית מ-8:00 בערב.

בועז טופורובסקי: מתוקף הסעיף הזה המפקח על התעבורה הגביל את התחבורה הציבורית מ-8:00 בערב ובסופי שבוע.

עופר לוי: נכון.

בועז טופורובסקי: אין הוראה של הממשלה.

בועז טופורובסקי: זה רק מתוקף הסעיף הזה.

בועז טופורובסקי: איך זה מסתדר?

בועז טופורובסקי: אין הוראה של הממשלה להגביל.

בועז טופורובסקי: זאת החלטה של המפקח, אולי של השרה.

עופר לוי: המפקח על התעבורה נותן הוראות להיקף ולשעות הפעילות של התחבורה הציבורית כדי למנוע הידבקות בנגיף הקורונה.

עופר לוי: המפקח על התעבורה נותן הוראות והסמכות שלו היא סמכות קבועה.

עופר לוי: ההוראה בין אם לצמצם או בין אם להרחיב, זאת עדיין הוראה.

עופר לוי: זה לא משנה את העובדה גם אם מחר המפקח אומר שבמקום שהפעילות תהיה עד 8:00 בערב, היא תהיה עד 9:00 - זאת עדיין הוראה.

עופר לוי: אם המפקח נותן הוראה למשך פרק זמן שהפעילות חוזרת לשגרה בכפוף להוראות שבתקנות או למגבלות שבתקנות – גם זאת הוראה.

יעקב מרגי: לא נסבך את העניינים.

יעקב מרגי: התקנה הזאת מחייבת את הרגולטור לתת הוראות.

יעקב מרגי: שאל היועץ המשפטי למה אתם לא לוקחים את זה ברשות ולמה אתה מבקש ממני בתקנות להטיל עליך חובה.

יעקב מרגי: תענה לי על זה.

עופר לוי: אני עונה לך ואני אומר לך שמבחינתי אין בעיה שבתיקון הבא אנחנו ניתן סמכות שברשות.

טל פוקס: יש התייחסות גם של משרד הבריאות.

טל פוקס: משרד הבריאות לא רואה את זה כך.

טל פוקס: אנחנו כן חושבים שאלה צריכות להיות הוראות.

יעקב מרגי: חובה?

טל פוקס: כן.

יעקב מרגי: אנחנו לא מבקשים לשלול את האפשרות לתת הוראות.

טל פוקס: אתם רוצים שזאת תהיה רשות.

יעקב מרגי: בתקנה אנחנו מחייבים את הרגולטור לתת הוראות.

יעקב מרגי: אם אין הוראות, למה צריך בחובה?

יעקב מרגי: אם לא יהיו הוראות, הוא ייתן הוראות.

יעקב מרגי: אף אחד לא בא למנוע ממך לתת הוראות כשצריך אבל אומרים לך שתעשה את זה ברשות.

יעקב מרגי: ואם אין לך הוראות, מה תעשה?

יעקב מרגי: תכתוב על החור באוזון?

טל פוקס: אני רק אומר שמרגע שהתקבלה ההחלטה, הוא צריך לתת הוראות.

טל פוקס: זה לא רק שהוא רשאי.

יעקב מרגי: זאת אומרת, מה שאתה יודע עד היום, מה שיש היום, בכל מקרה תיתן הוראות.

יעקב מרגי: בסדר.

יעקב מרגי: תן אותן.

יעקב מרגי: גם מה שקיים, תן הוראות.

עופר לוי: בתיקון הבא יסודר.

בועז טופורובסקי: אדוני היושב ראש, לדעתי יש כאן סמכות רחבה מדי.

בועז טופורובסקי: המפקח על התעבורה יכול להחליט - בלי שהוא קיבל סמכות מלמעלה – להפסיק את התחבורה הציבורית.

איתי עצמון: לא.

איתי עצמון: הסמכות שלו היא כאן.

בועז טופורובסקי: אבל יש לו סמכות מוחלטת.

יעקב מרגי: כן.

יעקב מרגי: אנחנו בעידן הקורונה.

בועז טופורובסקי: לשם כך הוא צריך איזו אמירה.

יעקב מרגי: קבינט הקורונה, הממשלה החליטה.

בועז טופורובסקי: אבל גם אם היא לא החליטה.

בועז טופורובסקי: עכשיו קבינט הקורונה החליט שחוזרים לשגרה, הוא עדיין יכול להחליט.

יעקב מרגי: לפעמים אנחנו נכנסים להליך ואנחנו מאבדים את זה.

יעקב מרגי: בכל אופן, אני.

יעקב מרגי: יש כאן תקנות שהממשלה אישרה אותן וחייבה את הרגולטור לתת הנחיות בגלל מצב הקורונה.

יעקב מרגי: היא נתנה לו את הסמכות.

יעקב מרגי: לא נאשר אותן, הן נכנסות לתוקף אחרי 14 ימים בלי שום קשר.

יעקב מרגי: אנחנו לא באים עכשיו להמציא סמכות כזו או אחרת.

יעקב מרגי: בא היועץ המשפטי ושאל שאלה שהיא נכונה.

יעקב מרגי: אני אומר לך בכנות שהיא לא קריטית.

בועז טופורובסקי: אני מבין.

בועז טופורובסקי: אני רציתי לשאול שאלה מהותית כי לדעתי הוא כבר השתמש בסמכות הזאת מעבר למה שרצינו לתת לו.

יעקב מרגי: אני אומר לך ההיפך.

יעקב מרגי: אני ציפיתי מהייעוץ המשפטי למשהו הפוך.

יעקב מרגי: אם היה כתוב ברשות, הייתי שואל למה אתה לא מחייב אותו להוציא הנחיות ולמה אתה משאיר את זה לשיקול דעתו של המפעיל.

יעקב מרגי: דווקא הפוך.

יעקב מרגי: אני יודע שבוועדות כאשר נשאלות שאלות, מתחיל דיון על מה שלא צריך להיות דיון וזה מה שקרה עכשיו.

תמר זנדברג: אדוני היושב ראש, שני דברים.

תמר זנדברג: האחד, לעניין התקנה עצמה ואני חושבת שיש כאן באמת איזושהי בעייתיות וכי התקנה הזאת היא רחבה מדי ולא רק בהקשר לזה שהיועץ המשפטי שואל למה לחייב ולא לאפשר אלא באופן כללי.

תמר זנדברג: הממשלה מאשרת את המצב, נכון?

תמר זנדברג: הממשלה אומרת תחבורה משעה זאת ועד שעה זאת, חנויות כך, מסכות וכולי והכנסת דנה בצורה מצומצמת.

תמר זנדברג: זה חוק הקורונה.

תמר זנדברג: אנחנו עכשיו מאשרים סעיף בו כתוב שהמפקח - לא הממשלה, לא השרה, לא הקבינט – יש לו סמכות כמעט בלתי מוגבלת להתקין בעצמו תקנות שלא מאושרות על ידי הקבינט.

איתי עצמון: לא.

איתי עצמון: לא מדובר על תקנות.

תמר זנדברג: להחליט על הפעלה.

תמר זנדברג: אם הוא רוצה להחליט שעכשיו התחבורה הציבורית תסתיים ב-5:00 אחר הצוהריים ולא ב-8:00 בערב, הוא יכול בלי אישור הקבינט?

עופר לוי: הוא יכול.

עופר לוי: זו סמכות קבועה של המפקח.

עופר לוי: המפקח על התעבורה ממילא ובלי קשר לקורונה, יש לו סמכות להורות למפעילי התחבורה הציבורית מתי לנסוע, איך לנסוע והיכן לנסוע.

עופר לוי: זה הדין.

תמר זנדברג: אני חושבת שאנחנו צריכים לקחת לתשומת לבנו את עניין הסמכות מכיוון שההגבלות בתקופת הקורונה הן חמורות.

תמר זנדברג: שוב, קחו בחשבון שנכון להיום, במשך שישה חודשים, אין אוטובוסים אחרי 8:00 בערב, בשישי בבוקר ובמוצאי שבת.

תמר זנדברג: הערה שנייה למשרד התחבורה, אם אנחנו כבר נפגשים.

עופר לוי: אגב, יש אוטובוסים עד שעה 10:00 בלילה.

תמר זנדברג: היום?

יעקב מרגי: אני לא יכול לבוא אל עופר בטענות כי הוא היה בדיון הקודם.

יעקב מרגי: אני צפיתי בו ממקום אחר.

יעקב מרגי: אתה לא מדבר, אם אני לא מבקש ממך לדבר.

יעקב מרגי: תודה.

תמר זנדברג: בתקופת הסגר יש אוטובוסים עד 10:00 בערב?

תמר זנדברג: עכשיו?

תמר זנדברג: היום?

עופר לוי: עד 10:00.

תמר זנדברג: שאלה אחרת לכם כמשרד התחבורה, ללא קשר לתקנות.

תמר זנדברג: אנחנו רואים שבאמת היה צמצום בהיקף התחבורה ולאור המצוקה השרה באמת הוסיפה והיום אני מבינה שאתם ב-100 אחוזי אוטובוסים עם הוראות של 50 אחוזים תפוסה בכל אוטובוס.

תמר זנדברג: נכון?

תמר זנדברג: ככל שהמשק ייפתח ויחזור, מן הסתם הצפיפות תעלה וכידוע צפיפות, מעבר לכך שהיא מאוד מעיקה, בתקופת קורונה היא גם מסוכנת וכאמור אנחנו הולכים לחיות אתה הרבה זמן.

תמר זנדברג: האם אתם מכינים איזושהי תוכנית לשילוב האוטובוסים מעולם ההיסעים כולל הנהגים מעולם התיירות, מעולם ההסעות, כל מה שלא פעיל כרגע כדי לתגבר את התחבורה ככל שהמשק ייפתח יותר ויותר?

יעקב מרגי: זה היה בדיונים הקודמים.

יעקב מרגי: היו דיונים קודמים ומיוחדים על זה והייתה תשובה של משרד התחבורה.

יעקב מרגי: בבקשה, תחזור עליה.

רן שדמי: קודם כל, כן.

רן שדמי: השתמשנו בזה גם בחודש יולי וגם בחודש אוגוסט ובתחילת ספטמבר.

רן שדמי: הפעלנו מדי יום מספר מאות של נסיעות באמצעות חברות ההיסעים.

תמר זנדברג: בקווים הרגילים?

רן שדמי: כן.

רן שדמי: בקווים הרגילים.

רן שדמי: כתגבור.

רן שדמי: אנחנו מכינים תוכנית מסודרת לקראת שנת 2021 כדי לנסות להבין איך אנחנו חיים עם שגרת הקורונה ומה המשמעות של זה מבחינת הנסיעות הנוספות.

רן שדמי: יהיו לנו דיונים על כך כאן ועם אגף התקציבים אבל נכון לעכשיו, לפחות עד סוף אוקטובר, אנחנו מגובים גם תקציבית בהוספת נסיעות עם חברות ההיסעים.

תמר זנדברג: מה ההיקף התקציבי?

רן שדמי: בתחילת ספטמבר השתמשנו בסדר גודל של 250 רכבים מדי יום.

רן שדמי: בחודש אוגוסט היו ימים בהם עברנו את ה-500.

יעקב מרגי: יש עוד התייחסויות?

אימאן ח'טיב יאסין: אני רוצה לשאול לא רק לגבי התדירות.

אימאן ח'טיב יאסין: התדירות של הקווים היא מאוד מאוד חשובה אבל חשוב יותר באיזה קווים התדירות הזאת תהיה יותר והיכן פחות.

אימאן ח'טיב יאסין: שלא נוסיף קווים והאוטובוסים ייסעו ריקים כאשר במקומות אחרים כלל לא יהיו אוטובוסים.

רן שדמי: התגבורים כמובן הם בקווים שאנחנו מזהים עומסים.

יעקב מרגי: אתם יודעים על עומסים.

רן שדמי: אנחנו יודעים על עומסים, מנטרים אותם באמצעות המערכות שלנו ובאמצעות דיווחים ממפעילים ומהציבור.

יעקב מרגי: אנחנו עדים – לא רק בעבר אלא בכל תקופת הקורונה – למקומות בהם יש עומסים, קווים מסורתיים בהם יש עומסים ולפעמים בא לתקן ונמצא מקלקל.

יעקב מרגי: האוטובוסים יוצאים עם 50 אחוזי תפוסה או בתדירות שקבעתם ויוצרים לחץ והצטופפות ברציפים בתחנות מסוימות.

יעקב מרגי: אני מבקש, אלה תמונות מאוד מאוד מטרידות ומציקות.

יעקב מרגי: מעבר לכך, אני מבקש שתתייחסו גם לזה ואני מבקש לקבל תשובות איך אתם הולכים להיערך לזה.

יעקב מרגי: יש קווים שמתחילים בנקודה מסוימת, מתמלאים ב-50 אחוזי תפוסה כבר בתחילת המסלול, בהמשך המסלול מגיעים לתחנות ואפילו לא עוצרים אלא מדלגים.

יעקב מרגי: אני יכול להעביר אליך עשרות פניות בנושא הזה.

יעקב מרגי: אני אבקש התייחסות מיוחדת, לא היום, איך אתם הולכים לתקוף את זה ואם אתם יודעים שאתם נערכים בנושא הזה, לומר לי היכן אתם עושים את זה.

יעקב מרגי: אני מבקש לקבל פריסה עם טבלה מסודרת היכן אתם הולכים להיערך לסוגיה הזאת.

אימאן ח'טיב יאסין: במיוחד בנסיעות ארוכות שמתחילות בישובים מהפריפריה עד למרכז.

יעקב מרגי: יש לך התייחסות לזה או שתציג בהמשך?

רן שדמי: אנחנו עושים על זה עכשיו עבודה.

יעקב מרגי: אני מבקש לקבל תוך 10 ימים התייחסות כתובה.

יעקב מרגי: תודה.

יעקב מרגי: עוד התייחסות, חברי הכנסת?

יעקב מרגי: מאחר והגיעו חברי הכנסת, אנחנו נצביע על תקנה 1 ועל תקנה 2.

יעקב מרגי: מי בעד אישור תקנה 1 ותקנה 2? מי נגד?

יעקב מרגי: מי נמנע?

יעקב מרגי: בעד – 5

יעקב מרגי: אושר

יעקב מרגי: התקנות אושרו.

יעקב מרגי: 5 בעד ו-2 נגד.

יעקב מרגי: הפעם היועץ המשפטי של הוועדה, איתי עצמון, ימשיך בהקראה.

יעקב מרגי: נעשה את זה יותר יעיל ויותר זריז.

יעקב מרגי: תודה.

איתי עצמון: תיקון תקנה 4 בתקנה 4 לתקנות העיקריות –

איתי עצמון: בפסקה (8), אחרי "אלא אם כן הנוסעים" יבוא "במעלית".

איתי עצמון: אני מציע שתסבירו הסבר קצר את התיקון.

עופר לוי: התיקון נובע מהערות שהיו.

איתי עצמון: אני מבקש שתסביר הסבר מהותי לחברי הוועדה.

איתי עצמון: יושבים כאן חברי כנסת וזה שהתיקון נובע מהערות, זה לא הסבר.

יעקב מרגי: עופר, אנחנו לא חיים אתך ביום יום, מכירים את התפקיד שלך ואת המהות.

יעקב מרגי: אנחנו מקבלים כאן את התיקונים ומבקש היועץ המשפטי, ובצדק, גם למען כבודו של הבית הזה, שתסביר לנו את המהות של התיקון.

עופר לוי: בסדר.

עופר לוי: התחלתי משפט והיועץ המשפטי לוועדה לא נתן לי לסיים.

יעקב מרגי: סליחה, הנה, אני מתנצל בשמו.

עופר לוי: התחלתי לומר שהתיקון נבע בין היתר מהערות שלו ועכשיו אני אמשיך.

עופר לוי: התקנה קובעת חובה של מפעיל תחנת תחבורה יבשתית להגיש לרשות המקומית הצהרה.

עופר לוי: בישיבה הקודמת נשאלה השאלה לאיזו רשות מקומית.

עופר לוי: כאן התוספת המהותית מורה למפעיל תחנת התחבורה היבשתית להגיש לרשות המקומית שהתחנה נמצאת בתחומה.

עופר לוי: התקנה השנייה היא תיקון נוסח שמסביר שהאנשים שנוסעים במעלית ולא נוסעים אחרים.

יעקב מרגי: יש הערות לחברים?

יעקב מרגי: אין.

יעקב מרגי: מי בעד אישור תקנה 3?

יעקב מרגי: מי נגד?

יעקב מרגי: מי נמנע?

יעקב מרגי: בעד – 6

יעקב מרגי: אושר

יעקב מרגי: התיקון אושר.

יעקב מרגי: 6 בעד ו-3 נגד.

איתי עצמון: תיקון תקנה 7 בתקנה 7 לתקנות העיקריות –

איתי עצמון: במקום הרישה יבוא "מפעיל כלי תחבורה יבשתית ידאג לקיומן של ההוראות שלהלן:".

אחרי פסקה  יבוא: "(1א) על אף האמור בפסקה (1), מצא המנהל לעניין מסילות הברזל, כי ביום מסוים עלה מספר הנוסעים ברכבת מקומית על 50 אחוזים מקיבולת הנוסעים המרבית ברכבת המקומית, יורה לבעל ההיתר על ביצוע שינויים תפעוליים להפחתת קיבולת הנוסעים, ובכלל זה, הגדלת מספר הנסיעות או אי עצירה בתחנה מסוימת, אחת או יותר, לשם העלאת נוסעים או הורדתם, החל מהיום שלמחרת לפרק זמן שיורה לו.

אחרי פסקה  יבוא: (1ב) הורה המנהל לעניין מסילות הברזל כאמור בפסקה (1א), יפרסמו בעל ההיתר ומשרד התחבורה והבטיחות בדרכים באתרי האינטרנט שלהם את ההוראה מיידית, ובעל ההיתר יציב שלטים בדבר ההוראה בתחנות הרכבת המקומית".

אחרי פסקה  יבוא: תקנת משנה (ב) – בטלה.

יעקב מרגי: בבקשה הסבר.

יעקב מרגי: מה אומרת התקנה?

עופר לוי: התקנה באופן כללי מורה למפעילי התחבורה היבשתית איך הם צריכים לנהוג בתקופת הקורונה לפי התקנות.

עופר לוי: הרישה של התקנה תוקנה כדי להטיל חובה של מפעיל התחבורה הציבורית לפעול בהתאם לתקנות.

עופר לוי: התקנה קובעת את מספר האנשים בכלי התחבורה היבשתית ובהמשך דיון הקודם, כפי שהתחייבנו, הוספנו מנגנון לוויסות כמות הנוסעים ברכבת הקלה.

עופר לוי: המנגנון הוא מאוד פשוט.

יעקב מרגי: אם אני מבין טוב, אם בתקנות הקודמות החרגתם את הרכבת הקלה, הפעם לא החרגתם אותה אלא הפעלתם מנגנון ויסות.

עופר לוי: בניגוד לתקנות הקודמות, ברכבת הקלה אין בה מספר מדויק, שיעור מדויק של נוסעים כמו בכלי התחבורה היבשתית האחרים.

עופר לוי: כמו שהתחייבנו בדיון הקודם, הוספנו מנגנון כדי שמנהל המסילות שמנהל מעקב אחרי שיעור הנוסעים ברכבת הקלה, אחרי כמות הנוסעים ברכבת הקלה, כשנודע לו בסיום יום שיש עומס וצפיפות שהיא מעבר לשיעור של 50 אחוזים, ביום שלמחרת הוא יורה לבעל הזיכיון הוראות תפעוליות כגון להוסיף עוד נסיעות, כגון לא לעצור בתחנות מסוימות או הוראות תפעוליות אחרות.

יעקב מרגי: אם אתה מדבר אתי על הרכבת הקלה, 50 אחוזים, זאת אומרת שלא החרגתם הפעם את הרכבת הקלה.

יעקב מרגי: פעם שנייה אני שואל.

עופר לוי: באופן מהותי, לא.

יעקב מרגי: לא החרגתם וגם שמתם מנגנון ויסות.

עופר לוי: שמנו מנגנון ויסות.

יעקב מרגי: תודה למה אתה עושה את החיים קשים?

יעקב מרגי: תענה וזהו.

בועז טופורובסקי: אני יכול לומר משהו?

יעקב מרגי: לא.

יעקב מרגי: חכה.

יעקב מרגי: אתן לך.

עופר לוי: התקנה הבאה מדברת על יידוע הציבור על ההוראות התפעוליות שניתנו, שתפורסמנה גם באתר של בעל הזיכיון, גם באתר של משרד התחבורה וגם בכל התחנות של הרכבת הקלה כך שאם יש תחנה אחת בה הרכבת הקלה לא תעצור ביום שלמוחרת, אני אדע בכל תחנה כשאני עולה בה, באיזו תחנה הרכבת הקלה עוצרת ובאיזו תחנה הרכבת הקלה לא עוצרת.

עופר לוי: אני חוזר להתחלה.

עופר לוי: הרישה של התיקון הזה היה בסיפה שלו ופשוט העברנו אותו לתחילת התקנה כדי שיהיו ברורות החובות של מפעילי התחבורה הציבורית.

יעקב מרגי: יש התייחסויות?

בועז טופורובסקי: כן.

בועז טופורובסקי: אני רוצה לומר משהו.

בועז טופורובסקי: זאת דוגמה לכך שההיגיון של הוועדה יחד עם עבודה משותפת יכול להביא לתוצאה שהיא יותר טובה לאזרחים.

בועז טופורובסקי: כאן אני רוצה להדגיש שוב שעדיין שרת התחבורה מונעת מאנשים במשרד התחבורה להיפגש אתי.

בועז טופורובסקי: אני גם יושב ראש ועדת משנה ואני גם חבר הוועדה.

בועז טופורובסקי: היא מאלצת אותו לעלות שלב בצורה בה אני אתייחס לפעילות משרד התחבורה.

בועז טופורובסקי: זה פשוט ביזיון.

בועז טופורובסקי: זה מבזה את הוועדה, את ועדת הכנסת.

יעקב מרגי: אומר לך יושב ראש ועדת הכלכלה שהקים את ועדת המשנה לענייני בטיחות בדרכים בראשותך – ואני הולך לומר ביטוי לא פרלמנטרי – שאם שרת התחבורה תמשיך למנוע מבעלי תפקידים להתייחס לשאלות שלך, לפניות שלך לפגישות – לא חייבות להיות פגישות – למכתבים, לפניות או לסיכומים של הוועדה, אני מרשה לך להתפרע עליה בוועדת המשנה.

יעקב מרגי: תודה.

יעקב מרגי: ברור.

יעקב מרגי: חד משמעית.

יבגני סובה: אם הוא יתפרע, אחר כך הוא יצטרך להתנצל.

יעקב מרגי: מסורת ההתנצלויות לא קיימת אצלי אלא אצל מישהי אחרת.

יעקב מרגי: זה לא הנושא ואנחנו לחוצים בזמן.

יעקב מרגי: יש עוד התייחסויות לתיקון?

איתי עצמון: כן.

איתי עצמון: אני מבקש להעיר כמה הערות.

איתי עצמון: הערה ראשונה לגבי מנגנון הוויסות של מספר הנוסעים ברכבת הקלה.

איתי עצמון: אכן התקיים כאן דיון ער בנושא הזה ואני מברך על כך שמשרד התחבורה מצא לנכון בכל זאת לעגן מנגנון בתקנות.

איתי עצמון: אני רק שואל לגבי הרציונל או ההיגיון של אותו מנגנון.

איתי עצמון: אם ביום מסוים יש למעלה מ-50 אחוזים מקיבולת הנוסעים המקסימלית ברכבת המקומית, האם בהכרח זה מעיד על מה יהיה בימים שלאחר מכן?

איתי עצמון: כלומר, אם ביום מסוים, למשל יום מאוד לחוץ כמו יום חמישי, יש צפיפות רבה ברכבת הקלה, יכול להיות שביום שני לא תהיה צפיפות כזאת.

איתי עצמון: השאלה מה ההיגיון היישומי במקרה הזה.

עופר לוי: שני דברים.

עופר לוי: קודם כל, יש כאן שאלה של כורח.

עופר לוי: אי אפשר לדעת, כמו שאמרנו בדיון הקודם, בזמן אמת את כמות הנוסעים ברכבת הקלה.

עופר לוי: רק בסופו של היום אפשר, אחרי שסופרים את כמות התיקופים, לדעת בוודאות את כמות הנוסעים בכל נסיעה ונסיעה.

עופר לוי: מעבר לכך, כפי שאתם מבינים ובוודאי יודעים, יש ימים שמראש יודעים שהם יותר עמוסים כמו ימי חמישי וכמובן שמנהל המסילות יתכונן מראש בימים כאלה ויכין תוכנית תפעולית לבעל הזיכיון.

יעקב מרגי: יש עוד התייחסויות?

איתי עצמון: התייחסות נוספת.

איתי עצמון: משרד התחבורה, אתם תיקנתם את הנושא של מספר הנוסעים המקסימלי במונית אבל מונית לא הוגדרה כמונית, מה שנקרא ספיישל.

איתי עצמון: לא מדובר על כל מונית.

איתי עצמון: על הדבר הזה דובר אתכם לפני התיקון הקודם ולא נעשה תיקון בעניין הזה.

איתי עצמון: צריך להבהיר כאן שמדובר על מונית ספיישל או מונית לנסיעה מיוחדת ולא על מונית שירות למשל.

איתי עצמון: הנקודה השנייה מתייחסת לתקנות הקיימות לעניין ההגבלות על ישיבה מאחורי הנהג.

איתי עצמון: מה שנקבע בתקנות, וכעת הוועדה מתבקשת להאריך את תוקף ההסדר, שניתן לשבת בשני המושבים שמאחורי הנהג אם יש מחיצה שגובהה 180 סנטימטרים לפחות.

איתי עצמון: נשאלה כאן השאלה איך הנוסע יוכל לדעת שאכן המחיצה היא בגובה מסוים.

איתי עצמון: מדוע לא לכתוב על המחיצה שניתן לשבת או לא ניתן לשבת?

איתי עצמון: השאלה היא לא גובה המחיצה אלא האם מותר או לא מותר לשבת שם.

רן שדמי: היה דיון על המחיצות של הנהגים.

רן שדמי: זה דבר שרואים אותו.

רן שדמי: או שיש מחיצת נהגים או שאין.

רן שדמי: מחיצת נהגים היא מעל 1.80 מטר.

רן שדמי: רואים את זה.

איתי עצמון: אבל זאת אחריות של הנוסע לברר את זה או המפעיל אמור לכתוב?

רן שדמי: כרגע היכן שאין מחיצות, אנחנו לא מאפשרים לשבת וזה חסום.

איתי עצמון: אבל ההוראה אומרת כדלקמן: "נוסע לא ישב בשני המושבים בשורה הראשונה שמאחורי הנהג ובשני המושבים שלצדם.

איתי עצמון: על אף האמור ניתן לשבת בשני המושבים שמאחורי הנהג אם יש מחיצה שגובהה 180 סנטימטרים לפחות".

עופר לוי: היכן שמותר לשבת, אנחנו מתירים לשבת.

עופר לוי: היכן שאסור לשבת, במושבים הקדמיים, מפעילי התחבורה הציבורית חוסמים את המושבים האלה עם סרט.

איתי עצמון: זאת לא אחריות הנוסע.

איתי עצמון: מה שכתוב כאן זה שזאת אחריות הנוסע.

איתי עצמון: זה מה שהטריד אותנו.

עופר לוי: כמו שאמרתי, הנוסע לא יוכל לשבת משום שהמקומות האלה חסומים.

תמר זנדברג: אומר לך היועץ המשפטי שאנחנו כוועדה לא אחראים על החסימות.

תמר זנדברג: אנחנו אחראים על החוקים.

תמר זנדברג: אם כתוב שאסור לשבת, אז יש איסור על הנוסע.

עופר לוי: נכון.

תמר זנדברג: זה שזה חסום או לא חסום, האם פיזית יתאפשר לו, זה נחמד.

תמר זנדברג: אולי כן יהיה חסום ואולי לא יהיה חסום.

יעקב מרגי: בתיקון הבא נטיל את החובה הזאת על המפעיל.

יעקב מרגי: הכרענו.

אנדרי קוז'ינוב: שאלת תם לגבי הסעיף הקודם, לגבי היום שלמוחרת.

איתי עצמון: זה הסעיף הזה.

איתי עצמון: זה הסעיף בו אנחנו דנים.

איתי עצמון: הוועדה עוד לא אישרה את התקנה.

אנדרי קוז'ינוב: יש פתרון הרבה יותר קל.

אנדרי קוז'ינוב: גם פקח שיכול להיכנס ולהוריד מספר אנשים.

אנדרי קוז'ינוב: לפי התקנה הזאת, אם ביום מסוים יש מספר אנשים שעולה על 50 אחוזים, יום למוחרת אתם מענישים את כלל הציבור שלא קשור ליום הקודם.

אנדרי קוז'ינוב: לי באופן אישי זה חורה.

יעקב מרגי: אני מסכים עם הדברים.

יעקב מרגי: אני רציתי להעיר את זה.

יעקב מרגי: אין מציאות כזו, עם כל הכבוד.

יעקב מרגי: הפעם לא אתקע את התקנות בגלל זה אבל בתקנות הבאות, אם יגיעו, כל עוד הקורונה אתנו, אני אומר לך שסוגיית הוויסות היא לא מיום ליום.

יעקב מרגי: שיהיה דיווח.

יעקב מרגי: יש לכם אמצעים.

יעקב מרגי: אם אין לכם אמצעים, תייצרו אותם.

יעקב מרגי: אני רוצה שתבין טוב.

יעקב מרגי: זה שהיום יום שלישי שאין בו יום שוק או יום שני שהיה בו יום שוק והיו עומסים, ביום שלישי צורת התנהלות האוכלוסייה היא שונה, לא הועלת לי כלום שלמוחרת תעשה ויסות כשלא צריך.

יעקב מרגי: לכן אני אומר לך שזו פעילות לאורך היממה, מקבלים דיווחים, איך שתחליטו ואיך שתעשו – גם אם תייצרו נומרטור – בתקנות הבאות.

יעקב מרגי: הבן אדם שתקוע עכשיו בתחנה והוא רוצה להגיע להדסה או לכל מקום אחר, זה לא עוזר לו שמחר אתה תטפל בזה.

רן שדמי: במערכת הסעת המונים פתוחה אין יכולת בזמן אמיתי למנוע כניסה וירידה של נוסעים.

רן שדמי: בו זמנית נפתחות עשר דלתות מהן עולים ויורדים איקס אנשים.

רן שדמי: זאת רכבת קלה שיש לה זמן נתון בכל תחנה.

רן שדמי: היא לא יכולה עכשיו לעצור ושהפקחים יתחילו לריב עם הנוסעים שזה ירד וההוא יעלה.

יעקב מרגי: הבנתי.

יעקב מרגי: נפל לי האסימון יותר מהר ממה שאתה חושב.

יעקב מרגי: אי אפשר באותו רגע, כפי שהצגת את זה.

יעקב מרגי: אבל המפעיל של הרכבת יודע את המציאות בקרונות.

רן שדמי: הנהג לא יודע.

יעקב מרגי: הוא לא רואה?

רן שדמי: לנהג אין מערכת.

רן שדמי: הוא לא יודע.

יעקב מרגי: הוא ראה עכשיו תחנה מלאה.

רן שדמי: מה אתה רוצה שהוא יעשה?

יעקב מרגי: העלה את האנשים.

יעקב מרגי: הוא מבין שכאן עכשיו עלה מספר גדול של נוסעים.

יעקב מרגי: אתה נותן לו חופש פעולה בתחנה הבאה לא לעצור?

רן שדמי: אני לא יכול לתת לו חופש פעולה.

רן שדמי: הוא לא יכול.

רן שדמי: טכנית הוא לא יכול.

רן שדמי: זה לא אוטובוס שהנהג מחליט שהוא מדלג על תחנה.

רן שדמי: טכנית אי אפשר.

רן שדמי: גם יש אנשים שצריכים לרדת בתחנה.

יעקב מרגי: סיכמתי.

יעקב מרגי: תעשו חשיבה.

יעקב מרגי: יש לכם שבועיים עד התקנות הבאות.

יעקב מרגי: תעשו חשיבה איך אתם נותנים לי מענה לא מהיום למוחרת.

יעקב מרגי: תודה רבה.

יעקב מרגי: מי בעד אישור תקנה 4?

יעקב מרגי: מי נגד?

יעקב מרגי: מי נמנע?

יעקב מרגי: בעד – 5

יעקב מרגי: אושר

יעקב מרגי: תקנה 4 אושרה.

יעקב מרגי: שי דיין, רצית להתייחס?

שי דיין: כן.

שי דיין: תקנה 4, עליה אתם מדברים.

שי דיין: ההגבלה של הנוסעים.

שי דיין: במקום שיהיה הנהג ושני נוסעים, אני לא מבין את הסיבה למה נהג מונית לא יכול להסיע שלושה נוסעים מאחור אם הם מאותו בית.

שי דיין: או שני עובדים מאותו משרד.

שי דיין: אותם שניים-שלושה נפגשו כבר לפני שהם עלו למונית.

שי דיין: למונית שירות עולים שישה-שבעה אנשים, לאוטובוס עולים 40-30 אנשים שלא מכירים אחד את השני וכאן מדובר בשלושה אנשים שמכירים אחד את השני ונמצאים ביחד.

שי דיין: מה הבעיה שהם יעלו ביחד?

שי דיין: למה להגביל אותנו?

שי דיין: גם כך אנחנו משלמים ביטוח חובה על ארבעה אנשים ומעלה.

יעקב מרגי: אתה רוצה לנאום או אתה רוצה לקבל תשובה?

שי דיין: תשובה, ברשותך.

יעקב מרגי: תודה שאתה נותן לי רשות.

יעקב מרגי: אתה רוצה לענות לו?

איתי עצמון: אני אומר וישלימו אותי נציגי משרד הממשלה אם אני טועה.

איתי עצמון: יש החרגה באותה תקנה.

איתי עצמון: כתוב "הכול למעט אנשים הגרים באותו מקום ובכפוף להוראות לעניין הישיבה כמפורט בפסקה (3)(ד)".

איתי עצמון: כלומר, אנשים שגרים באותו מקום, לא חלה עליהם אותה הגבלה.

שי דיין: מה קורה עם עובדים, שלושה-ארבעה אנשים שעובדים יחד?

תמר זנדברג: עובדים אמורים גם בעבודה להיות במרחק.

יעקב מרגי: צריך לשמור מרחק.

יעקב מרגי: אנחנו רוצים להוריד את שיעור התחלואה.

יעקב מרגי: תודה.

איתי עצמון: תיקון תקנה 9 בתקנה 9 לתקנות העיקריות –

משנה יבוא: "(ב) שובר עלייה לרכבת יכלול מספר מזהה של הנוסע וכן תחנת מוצא, תחנת יעד, מועד ושעת נסיעה (להלן – שובר עלייה לרכבת).

משנה יבוא: על אף האמור, שובר עלייה לרכבת שהונפק על ידי מפעיל מסילת ברזל ארצית, בנוכחות הנוסע ותוקפו עד שעה ממועד הנפקתו, לא יכלול מספר מזהה כאמור".

משנה יבוא: במקום "המנהל" יבוא "המנהל לעניין מסילות הברזל".

משנה יבוא: בתקנת משנה (ה), במקום "האמורה להתקיים, בפרק זמן של פחות משלוש שעות באותו מסלול נסיעה" יבוא "האמורה להתקיים באתו מסלול נסיעה בפרק זמן של פחות משלוש שעות".

משנה יבוא: תקנת משנה (ז) – בטלה.

יעקב מרגי: הסבר על התיקון המבוקש.

עופר לוי: התיקון נועד לדייק את החובה של מפעיל מסילת הברזל בדבר כניסה או אי הכנסה של אדם ללא שובר לתחנת הרכבת.

עופר לוי: התיקון של תקנה (ב) נועד לדייק את התוקף של השובר לשעה המדויקת של אחרי המועד שנוסע מקבל את השובר.

עופר לוי: התיקון בתקנת משנה (ד) הוא דיוק נוסח.

חוה אתי עטייה: רציתי להתייחס לאדם עם מוגבלות, נכה עם מלווה.

חוה אתי עטייה: עד כה הם עלו ללא שובר.

חוה אתי עטייה: לדעתי צריך להחריג אותם.

עופר לוי: הם ימשיכו לעלות ללא שובר.

חוה אתי עטייה: יפה, אבל זה לא מצוין כאן.

יעקב מרגי: זה כבר מופיע.

יעקב מרגי: כאן רק התיקונים.

בועז טופורובסקי: הייתה לי אותה שאלה.

בועז טופורובסקי: כנראה הם פנו לכולנו.

יעקב מרגי: יש עוד התייחסויות?

איתי עצמון: כן.

איתי עצמון: אני רוצה להתייחס לנוסח המלא של התקנות, היכן שהוספתם "בלי לגרוע מהוראות כל דין".

איתי עצמון: ההוראה אומרת ש"מפעיל מסילת הברזל הארצית - זו חברת רכבת ישראל - ישמור את המידע שהתקבל לפי תקנה זו באופן מאובטח, לא יעשה בו כל שימוש ולא יעביר אותו לאחר למעט לשם הנפקת שובר עלייה לרכבת וכן לשם העברתו למשרד הבריאות לצורך חקירה אפידמיולוגית".

איתי עצמון: החקירה האפידמיולוגית היא אכן לפי החוק המסמיך ואין עם זה בעיה.

איתי עצמון: מה שאני שואל הוא לאיזו מטרה מעבירים את אותו מידע לאדם אחר.

איתי עצמון: לשם הנפקת שובר עלייה לרכבת למעט.

איתי עצמון: הרי מדובר על הנפקת שובר עלייה לרכבת לנוסע.

איתי עצמון: לשם מה צריך לתת אפשרות להעביר את המידע הזה לגורם אחר?

עופר לוי: המידע לא עובר לגורם אחר.

עופר לוי: המידע עובר במסגרת הרכבת לצורך הנפקת השובר.

עופר לוי: אין העברה לצד ג' שהוא מחוץ לרכבת.

עופר לוי: מאחר ומי שמקבל את המידע לאו דווקא מנפיק את השובר ברכבת.

עופר לוי: הוא מעביר את המידע הזה במערכות המידע של הרכבת ומנפיקים שובר.

עופר לוי: זה כל העניין.

יעקב מרגי: זה לא נקרא גורם אחר.

איתי עצמון: זה לא גורם אחר.

עופר לוי: המידע לא יוצא מתחומי הרכבת לאף אחד.

עופר לוי: לכן גם הוספנו בסעיף "מבלי לגרוע מהוראות כל דין".

איתי עצמון: נכון.

איתי עצמון: זו התוספת שאנחנו ביקשנו.

עופר לוי: כדי לדייק את החובות לפי חוק הגנת הפרטיות.

איתי עצמון: אנחנו ביקשנו להוסיף "מבלי לגרוע מהוראות כל דין".

איתי עצמון: אני בכלל לא בטוח שמה שכתבתם כאן מתיישב עם הוראות החוק.

איתי עצמון: אין שום סיבה להעביר את המידע הזה לגורם אחר.

איתי עצמון: זה אותו גורם.

איתי עצמון: זאת חברת הרכבת שמנפיקה את השובר.

איתי עצמון: אני מציע שתבדקו את הנושא הזה עם משרד המשפטים לקראת הארכת התוקף.

עופר לוי: נבדוק.

יעקב מרגי: יש עוד הערות?

יעקב מרגי: אין.

יעקב מרגי: מי בעד אישור תקנה 5? מי נגד?

יעקב מרגי: מי נמנע?

יעקב מרגי: בעד – 6

יעקב מרגי: אושר

יעקב מרגי: תקנה 5 אושרה.

איתי עצמון: תיקון תקנה 12 בתקנה 12 לתקנות העיקריות –

משנה יבוא: "(א1) מפעיל כלי תחבורה יבשתית יידע את הנוסעים באמצעות הדבקת מודעות בכלי התחבורה היבשתית בדבר חובת עטיית מסכה ובדבר חובת שמירת מרחק של שני מטרים בין אדם לאדם ככל האפשר".

יעקב מרגי: הסבר.

עופר לוי: בסך הכול מטרתו של התיקון הוא להוסיף מידע לציבור על כלי החבורה היבשתית מעבר לאוטובוסים שכבר ברובם מודבקות תקנות כאלה.

עופר לוי: על כל כלי התחבורה היבשתית תהיה חובה בכניסה להדביק מדבקות כאלה כדי שכל נוסע ידע שגם בכלי התחבורה היבשתי חלה עליו חובה של עטיית מסכה ושמירת מרחק.

יעקב מרגי: חברים, זה על פי בקשתכם בדיון הקודם.

יעקב מרגי: שלא יאמרו שחברי הכנסת לא עושים את עבודתם נאמנה.

איתי עצמון: אני מבקש לשאול.

איתי עצמון: אותה תקנה או תקנה לפניה שאתם התייחסתם אליה קודם לכן לעניין המרחק שיש לשמור בין נוסע לנוסע, תקנה 11 קובעת שנוסע צריך לשמור ככל האפשר מרחק של שני מטרים לפחות בינו לבין כל אדם למעט אם מתקיימת ביניהם קרבה מותרת.

איתי עצמון: כאן מבקשים שהנוסעים ייודעו במהלך הנסיעה על החובה הזאת.

איתי עצמון: מה שאני שואל האם זה בכלל ישים לשמור על מרחק של שני מטרים כשנוסעים בכלי תחבורה ומדוע לא לסמן את המושבים שאסור יהיה לשבת בהם ואז אכן הנוסע יוכל לדעת.

יעקב מרגי: לכן הניסוח אומר "ככל האפשר".

איתי עצמון: השאלה מדוע לא לקבוע חובה שגם הנוסעים יוכלו להבין אותה וליישם אותה כמו למשל לסמן את המושבים כמו שעושים במקומות ציבוריים רבים שמסמנים מושבים שאסורים לישיבה.

עופר לוי: סימון המושבים בתחבורה הציבורית הוא בעייתי מאחר ואי אפשר לסמן.

עופר לוי: אנשים פשוט יסירו את הסימונים.

עופר לוי: מבחינת שמירת מרחק של שני מטרים בכלי תחבורה, האמירה היא אמירה מפורשת שהציבור ישתדל לשמור מרחק של שני מטרים ככל האפשר.

יעקב מרגי: יש לך מזל שהכנסתם את ה"ככל האפשר".

יעקב מרגי: מי בעד אישור תיקון תקנה 6? מי נגד?

יעקב מרגי: מי נמנע?

יעקב מרגי: בעד – 6

יעקב מרגי: נמנעים - 1

יעקב מרגי: התקנה אושרה.

איתי עצמון: תיקון תקנה 15.

איתי עצמון: בתקנה 15 לתקנות העיקריות, במקום "אשר יסייעו בשמירה על הוראות תקנות אלה" יבוא "אשר תפקידם ליידע את הנוסעים ולהסב את תשומת ליבם בנוגע לחובת השמירה על הוראות תקנות אלה וכן ליידעם בדבר התפוסה המרבית בכלי התחבורה היבשתית".

איתי עצמון: אני מרשה לעצמי לומר כמה מלים לפני ההסבר של נציגי הממשלה.

איתי עצמון: מדובר בתקנה שעוסקת בחובת מפעיל כלי תחבורה יבשתית להציב סדרנים שיסייעו – מה שהיה כתוב עד כה – בשמירה על הוראות תקנות אלה.

איתי עצמון: אנחנו בייעוץ המשפטי של הוועדה הבענו את דעתנו בדיון הקודם על קשיים משמעותיים שהיו נוסח התקנה ולשמחתי בסיוע משרד המשפטים הנוסח של התקנה תוקן.

יעקב מרגי: פחדנו שיעניקו סמכויות פיקוח ואכיפה.

איתי עצמון: לנציגים של חברות פרטיות.

איתי עצמון: נכון.

איתי עצמון: כרגע לפי המוצע כאן התפקיד הוא מאוד מאוד ברור.

איתי עצמון: קודם כל, מדובר על תפקיד ולא על סמכות והוגדר באופן מאוד מאוד ברור התפקיד.

איתי עצמון: התפקיד הוא אכן לידע את הנוסעים ולהסב את תשומת לבם לחובה על שמירת הוראות התקנות ולא להפעיל שום סמכות שהיא.

איתי עצמון: הדבר היחיד שנותר כאן בעייתי, להבנתי, הוא נושא המדים של אותם סדרנים.

איתי עצמון: השאלה היא מה קורה למשל ברכבת הקלה, שם יש מה שנקרא פקידי רכבת אבל הפקחים של סי.

איתי עצמון: טי.

איתי עצמון: פס שהם לובשים מדים ולהם כידוע יש סמכויות די מרחיקות לכת, האם אותם פקחים יפעילו גם את סמכויות הסדרנים ואיך הנוסעים ידעו שאותו פקח מפעיל סמכות כסדרן, אין לו בעצם סמכות אלא רק תפקיד ליידע.

איתי עצמון: לעומת זאת, כאשר הוא אוכף את חובת התשלום, יש לו סמכות מכוח פקודת מסילות הברזל.

איתי עצמון: אני חושש אדוני מטשטוש בגבולות בין שני התפקידים האלה כאשר אותו אדם בעצם מבצע אותם.

יעקב מרגי: אלה לא אותם מדים.

יעקב מרגי: , אוי ואבוי אם יהיו אותם מדים.

איתי עצמון: אלה אותם מדים.

עופר לוי: אנחנו צריכים לבדוק את זה עם המפעיל.

יעקב מרגי: הקושי הוא עם סי.

יעקב מרגי: טי.

יעקב מרגי: פס.

עופר לוי: אנחנו מבינים שהקושי הוא עם סי.

עופר לוי: טי.

עופר לוי: פס.

עופר לוי: אנחנו נבדוק אפשרות שהפקחים של סי.

עופר לוי: טי.

עופר לוי: פס – כמו ששוחחתי קודם בטלפון עם איתי – יענדו בנוסף לתג השם שלהם גם תג של סדרן קורונה.

בועז טופורובסקי: אני רוצה התייעצות סיעתית.

יעקב מרגי: רגע.

יעקב מרגי: עופר, אתה אומר חד משמעית לוועדה וזה נכנס לפרוטוקול.

יעקב מרגי: אתה ביקשת התייעצות סיעתית והם מקיימים אותה על חשבונך.

עופר לוי: המפקח על התעבורה שיושב כאן לידי, הוא ידבר עם מפעיל הרכבת הקלה כך שהפקחים יענדו, בנוסף למדים שלהם, גם תג פקח קורונה.

יעקב מרגי: כנראה לא הבנת את החשש.

עופר לוי: לחלוטין הבנתי את החשש.

יעקב מרגי: אם אתה אומר לי שיענדו על אותם מדים תג סדרן קורונה, אתה נותן לו עכשיו פעמיים.

יעקב מרגי: מי שהוא רק סדרן, אנחנו רוצים לוודא שהוא לא ייקח על עצמו סמכויות אחרות שלא מוקנות לו.

יעקב מרגי: אם אתה נותן לו את אותם מדים ונותן לו גם תג סדרן קורונה, לא גרעת, לא הגבלת.

יעקב מרגי: אנחנו רוצים שהסדרנים האלה יבודלו מהפקחים.

עופר לוי: אנחנו צריכים לבדוק את זה.

עופר לוי: אני לא יכול לתת לך תשובה עכשיו.

עופר לוי: כרגע, בשלב זה, להעמיס עוד הוצאות על מפעיל הרכבת הקלה, במיוחד בתקופה הזאת, זה נטל כבד מדי.

יעקב מרגי: כל הקורונה הזאת היא נטל כבד גדול עלינו.

יעקב מרגי: המקצועיות של משרד התחבורה לעומת משרדים אחרים בניסוח התקנות, גם מעמסה עלינו.

יעקב מרגי: אני לא הולך להיות קשוב לך לכלום.

יעקב מרגי: אני רוצה תשובות על זה.

יעקב מרגי: כאשר מדובר על סמכויות שבעל תפקיד יכול לקחת ואזרח יכול להתבלבל, אנחנו קנאים לזה.

עופר לוי: אנחנו נבדוק את זה.

יעקב מרגי: תודה.

יעקב מרגי: אז אל תוסיף לי נימוקים כאלה ואחרים.

יעקב מרגי: התייעצות סיעתית.

יעקב מרגי: בועז, אתה עדיין רוצה?

בועז טופורובסקי: כן.

יעקב מרגי: על איזה סעיף אתה רוצה?

בועז טופורובסקי: תיקון תקנה 15.

יעקב מרגי: הדיון מתחדש בשעה 17:50.

יעקב מרגי: ההתייעצות הסיעתית הסתיימה ואני מחדש את הישיבה.

בועז טופורובסקי: אדוני היושב ראש, איך קוראים לממלא מקום המפקח על התעבורה?

בועז טופורובסקי: זה דבר שלא עושים.

בועז טופורובסקי: אתה מגיע לוועדה, חבר הוועדה מבקש לדבר אתך ואתה אומר שאתה לא מדבר אתו.

בועז טופורובסקי: באיזו סמכות?

בועז טופורובסקי: אני לא במשרד שלך.

בועז טופורובסקי: אתה הגעת למשרד שלי.

בועז טופורובסקי: באיזו סמכות אתה אומר את זה?

בועז טופורובסקי: אני רוצה שהוא יענה על זה.

יעקב מרגי: אחרי ההצבעות.

בועז טופורובסקי: הוא יענה על זה גם בפניי וגם בפני נציב שירות המדינה בקובלנה שאני אגיש עליו.

בועז טופורובסקי: תראה, הוא מחייך.

בועז טופורובסקי: גם מתחת למסכה אני רואה שהוא מחייך.

בועז טופורובסקי: מה זה הדבר הזה?

רן שדמי: אני לא אמרתי את זה.

הילה שי וזאן: זה לא מכובד.

בועז טופורובסקי: מה זה לא אמרת?

בועז טופורובסקי: שני חברי כנסת היינו לידך.

בועז טופורובסקי: אל תגיד שאני ממציא את זה.

רן שדמי: שאלת אם אני עסוק.

רן שדמי: אמרתי כן, אני עסוק.

יעקב מרגי: תקשיבו, הנה אני אומר לכם.

יעקב מרגי: ההתנהגות של משרד התחבורה אל מול נבחר ציבור שקיבל תפקיד, שעושה עבודה - אני לא רוצה לומר מה שאתם לא עושים – ונלחם בתאונות דרכים, אני אומר לכם שזו המטלה האחרונה של משרד התחבורה שאני עושה אם מנכ"ל המשרד לא נדרש לזה ולא ייתן לך הנחיות לענות לפניות של יושב ראש ועדת המשנה לבטיחות בדרכים.

יעקב מרגי: ף צריך להצדיע לו ולהוקיר את עבודתו כשהוא נלחם בתאונות דרכים ופועל לבטיחות בדרכים.

יעקב מרגי: זה היחס הוא מקבל?

יעקב מרגי: אני אתבע את עלבונך.

יעקב מרגי: לא אתה.

בועז טופורובסקי: תודה.

יעקב מרגי: זו המטלה האחרונה של משרד התחבורה שיקבל מהוועדה הזו.

יעקב מרגי: בגלל שמדובר בקורונה, אבל אם לא, עכשיו הייתי עוצר את הדיון, וסליחה על הביטוי, מראה לכם את הדלת החוצה, למשרד התחבורה.

יעקב מרגי: כך לא מתנהלים אל נבחר ציבור.

רן שדמי: אני מבקש לענות.

יעקב מרגי: לא.

יעקב מרגי: תודה.

יעקב מרגי: אנחנו היינו בתקנה 7, תיקון תקנה 15.

איתי עצמון: היינו בתקנה 7 שהיא מתקנת את תקנה 15.

יעקב מרגי: מי בעד אישור תקנה 7? מי נגד?

יעקב מרגי: מי נמנע?

יעקב מרגי: בעד – 6

יעקב מרגי: אושר

יעקב מרגי: תקנה 7 אושרה.

איתי עצמון: תיקון תקנה 26 בתקנה 26 לתקנות העיקריות, במקום "כ"ז בתשרי התשפ"א (15 באוקטובר 2020)" יבוא "כ"ה בחשוון התשפ"א (13 בנובמבר 2020)".

איתי עצמון: זאת למעשה הארכת התוקף של התקנות.

איתי עצמון: התקנות פוקעות ב-15 באוקטובר ולכן כאן, במקום התאריך הזה יבוא התאריך שעד אליו התקנות יהיו בתוקף, 12 בנובמבר.

יעקב מרגי: יש התייחסות?

יעקב מרגי: אין.

יעקב מרגי: מי בעד אישור תקנה 8? מי נגד?

יעקב מרגי: מי נמנע?

יעקב מרגי: בעד – 5

יעקב מרגי: אושר

יעקב מרגי: התקנה אושרה.

איתי עצמון: תחילה תחילתן של תקנות אלה ביום כ"ח בתשרי התשפ"א (16 באוקטובר 2020).

יעקב מרגי: מי בעד?

יעקב מרגי: מי נגד?

יעקב מרגי: מי נמנע?

יעקב מרגי: בעד – 5

יעקב מרגי: אושר

יעקב מרגי: התקנה אושרה.

איתי עצמון: אדוני, יש כאן בקשה של חברת הכנסת עטייה לגבי נכים ומלווים שעולים ללא שוברים.

יעקב מרגי: הוא ענה.

חוה אתי עטייה: הוא טוען שאולי בתיקון הבא הוא יכניס את זה.

חוה אתי עטייה: זה לא מופיע.

עופר לוי: כמו שאמרתי לחברת הכנסת, בשגרה כשגרה נכים, אנשים עם מוגבלות על מלוויהם נכנסים לתחנת הרכבת מאז ומתמיד, החל מהוראת השעה שניתנה בעניין עוד לפני שהותקנו תקנות החירום, עולים ללא תור.

עופר לוי: אמרתי שככל שאנחנו נחשוב שקיימת בעיה, בתיקון הבא אנחנו נדייק את זה ונמעט את זה.

עופר לוי: אבל כיום, כרגע בפועל, הלכה למעשה, מיום שהרכבת חזרה לפעילות אחרי הסגר הראשון, אנשים עם מוגבלות ומלוויהם נכנסים ללא תור.

יעקב מרגי: מכוח מה?

עופר לוי: מכוח הזכויות של אנשים עם מוגבלות, מכוח חוק שוויון לאנשים עם מוגבלות, מכוח הוראות.

יעקב מרגי: אם זה מתקיים, נסתפק בזה.

יעקב מרגי: תודה.

יעקב מרגי: חברים, תודה רבה לכם.

יעקב מרגי: הישיבה נעולה.